7. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Ε.13227 της 23 Οκτ./4 Νοεμ.1961  (ΦΕΚ Β΄400) Περί εισαγωγής επί προσωρινή ατελεία ξυλίνων ράβδων δασμ. κλάσεως 44.10 προς κατασκευήν σαρώθρων εξακτέων εις αλλοδαπήν. Έχοντες υπ’ όψιν: α)Τας διατάξεις του άρθρ.2 του Νόμ.4607/1930 ως αύται ετροποποιήθησαν δια των διατάξεων του άρθρ.9 του Νόμ.2861/54 και β)την από 10 Οκτ.1961 γνωμοδότησιν της Επιτροπής του άρθρ.6 του ανωτέρω υπ’ αριθ.2861/54 Νόμου, αποφασίζομεν: Άρθρ.1.-Επιτρέπεται η, επί παρακαταθήκη του εισαγωγικού δασμού και των λοιπών φόρων ή επί τη παροχή δι’ αυτούς τραπεζικής εγγυήσεως, εισαγωγή ξυλίνων ράβδων δασμ. κλάσεως 44.10 προς κατασκευήν σαρώθρων εξακτέων εις αλλοδαπήν εντός εξαμήνου από της παραλαβής των. Άρθρ.2.-1.Οι κατά το προηγούμενον άρθρον εργοστασιάρχαι οι βουλόμενοι να τύχωσι του δια της παρούσης καθιερουμένου ευεργετήματος δέον όπως υποβάλωσιν εις το αρμόδιον Τελωνείον, εν τη περιφερεία του οποίου κείται το εργοστάσιον αίτησιν εν ή να ορίζωσιν: α)Το ονοματεπώνυμον αυτών και το τοιούτον του αντιπροσώπου των,  β)την πόλιν και την θέσιν εν ή ευρίσκεται το εργοστάσιόν των και  γ)την ποσότητα των ξυλίνων Ράβδων, την αναγκαίαν προς εκπλήρωσιν του σκοπού των. 2.Επί τη υποβολή της ανωτέρω αιτήσεως ο αρμόδιος Τελώνης συγκαλεί την κατά το άρθρ.2 του Νόμ.ΒΡΝΗ/1893 Επιτροπήν, ήτις συνερχομένη προβαίνει εις τον έλεγχον της αιτήσεως και αποφαίνεται περί της επί προσωρινή ατελεία καθ’ εξάμηνον παραδοτέας ποσότητος ξυλίνων ράβδων προς κατασκευήν σαρώθρων εξακτέων εις αλλοδαπήν. 3.Επί τη βάσει του πορίσματος της ανωτέρω Επιτροπής καθορίζεται δι’ ειδικής διαταγής του Υπουργείου Οικονομικών η παραδοτέα καθ’ εξάμηνον επί προσωρινή ατελεία, ποσότης ξυλίνων ράβδων εις τεμάχια. Άρθρ.3.-Η πίστωσις της οικείας μεταποιήσεως των επί προσωρινή ατελεία εισαγομένων ξυλίνων ράβδων πραγματοποιείται δια του αριθμού των τεμαχίων τούτων των χρησιμοποιουμένων δια την κατασκευήν εξαγομένων σαρώθρων, βάσει αντιγράφων των σχετικών διασαφήσεων εξαγωγής. Άρθρ.4.-Την επομένην της λήξεως της κατά το άρθρ.1 προθεσμίας, χρεούνται οι δασμοί και οι λοιποί φόροι οι αναλογούντες επί της μήπω εξαχθείσης ποσότητος ξυλίνων ράβδων, οι οποίοι και εισπράττονται εντόκως κατά τα κεκανονισμένα. 